钦定古今图书集成/明伦汇编/氏族典/第335卷 > 刘昌
## 钦定古今图书集成/明伦汇编/氏族典/第335卷 > 刘昌

按《唐书刘昌传》：“昌字公明，汴州开封人，善骑射。天宝
末，授易州遂城府左果毅。史朝义兵围宋州，城中食
尽且降，昌说刺史李岑曰：‘李光弼在河阳，势必来援’。
俄而光弼军至，贼夜溃。刘元佐领宣武节度，擢昌左
厢兵马使。李希烈取汴，江淮大震，昌以兵三千守宁
陵，相拒凡四十馀日，贼乃解围去。贞元三年入朝，授”
京西行营节度。岁馀，改四镇、北廷行营，以功检校尚
书右仆射，累封南川郡王，卒。